**Mesto Skalica**

**Mestský úrad Skalica, Námestie slobody 145/10, 909 01 Skalica**

**hlavný kontrolór**

**Správa z kontroly.**

HLK-16-2019

V súlade s § 18d zákona č. 369/1990 Zb. o obecnom zriadení v z.n.p., podľa Základných pravidiel kontrolnej činnosti a to ustanovenia § 20-27 zákona č. 357/2015 Z.z. o finančnej kontrole a audite a o zmene a doplnení niektorých zákonov, na základe plánu kontrolnej činnosti na I. polrok 2019.

**Oprávnená osoba, ktorá vykonala kontrolu** : Ing. Gejza Liska

**Označenie kontrolovaného subjektu** : Mestský úrad Skalica, Námestie slobody 145/10

909 01 Skalica.

**Termín vykonania kontroly** : od dňa 07.08.2019.

**Cieľ a výsledok kontroly** : Kontrola účtovných dokladov – prijatých faktúr za I. štvrťrok 2019 s cieľom kontroly dodržiavania Zákona č. 431/2002 Z.z. o účtovníctve.

U platobného poukazu č.201903141 - Čiastkové plnenie predmetu zmluvy o zabezpečení organizácie podujatia Skalické dni 2019 , záväzná rezervácia účinkujúcich, vyhotovená na základe faktúry č. K190070 zo dňa 01.06.2019 s dátumom splatnosti 10.06.2019 na sumu vo výške 25 140,00 € konštatujem , že Mesto poskytlo preddavky na obdobie dlhšie ako tri mesiace, nekonalo v súlade s § 19 ods.8 zákona o rozpočtových pravidlách verejnej správy. Zároveň porušilo finančnú disciplínu podľa ustanovenia § 31 ods.1 písm. l uvedeného zákona, podľa ktorého porušením finančnej disciplíny je úhrada preddavku z verejných prostriedkov v rozpore s podmienkami určenými pri poskytnutí verejných prostriedkov.

Námietky voči kontrolným zisteniam dané neboli**.**

Návrh správy bol doručený dňa 09.08.2019. Lehota na podanie námietok k zisteným nedostatkom, navrhnutým odporúčaniam alebo opatreniam bolo do 15.08.2019 – námietky podané neboli. Predloženie písomného zoznamu opatrení a správy k splneniu prijatých opatrení bolo doručené dňa 21.08.2019.

Zoznam príloh preukazujúcich zistené nedostatky: účtovné doklady – prijaté faktúry za II. štvrťrok 2019.

**Označenie zákonov a všeobecne záväzných prepisov, ktoré sa porušili:**

1, Boli porušené zákony a to § 19 ods.8 zákona o rozpočtových pravidlách verejnej správy v jednočinnom súbehu s porušením finančnej disciplíny podľa ustanovenia § 31 ods.1 písm. l uvedeného zákona, podľa ktorého porušením finančnej disciplíny je úhrada preddavku z verejných prostriedkov v rozpore s podmienkami určenými pri poskytnutí verejných prostriedkov.

**Dátum vyhotovenia správy z kontroly** : dňa 23.08.2019.

**Podpis kontrolóra :** Ing. Gejza Liska...............................................

Za kontrolovaný subjekt správu prevzala dňa .................................................................

Primátorka mesta Skalica Ing. Anna Mierna...........................................................................